
Unităţile de învăţământ (grupuri şcolare, licee, şcoli generale şi grădiniţe) fac parte din domeniul public al municipiului Timişoara şi sunt în administrarea Consiliului Local al Municipiului Timişoara.


Prin adresele nr. 8728/02.12.2004 şi 1898/04.03.2005 înregistrate la Primăria Municipiului Timişoara sub nr. D82004-7302/02.12.2004 respectiv D72005-1327/04.03.2005, Inspectoratul Şcolar al Judeţului Timiş solicită transmiterea din administrarea Consiliului Local al Municipiului Timişoara în administrarea Ministerului Educaţiei, Cercetării şi Tineretului prin Inspectoratul Şcolar al Judeţului Timiş în vederea reabilitării următoarelor imobile :

1. Şcoala generală nr.4, str. J.Moor nr.29 ;

2. Şcoala generală nr.11, str. Războieni nr.2 ;

3. Şcoala generală nr.14, str. Aluniş nr.41 ;

4. Şcoala generală nr.5, str. M. Nicoară nr.13-15 ;

5. Şcoala generală nr.12, str. Regele Carol I nr.17 ;

6. Şcoala generală nr.21, str. S.Bărnuţiu nr.9 ;

7. Colegiul „FS.Nitti”, str. Corbului nr.7/c;
8. Colegiul Naţional C.D. Loga, Bv. C.D. Loga nr. 37;

9. Liceul Teoretic N. Lenau, str. Gh. Lazăr nr. 2;

10. Liceul Teoretic J.L. Calderon , str. Pestalozzi nr. 14;

11. Liceul Teoretic W. Shakespeare, str. I.L. Caragiale nr. 6. 

Ministerului Educaţiei, Cercetării şi Tineretului prin reprezentantul său în teritoriu Inspectoratul Şcolar al Judeţului Timiş, au solicitat dreptul de administrare asupra unităţilor de învăţământ amintite mai sus pe perioada realizării lucrărilor de reabilitare în conformitate cu art.4 din Legea 440/2003 privind ratificarea contractului de finanţare dintre România şi Banca Europeană de Investiţii pentru finanţarea proiectului de reabilitare a infrastructurii şcolare din România şi a art.4 din Legea 439/2003 privind ratificarea acordului-cadru de împrumut dintre România şi Banca de Dezvoltare a Consiliului Europei pentru finanţarea proiectului privind reabilitarea infrastructurii şcolare din România.

Având în vedere cele de mai sus, propunem emiterea unei Hotărâri de Consiliu Local care să aprobe transmiterea din administrarea Consiliului Local al Municipiului Timişoara în administrarea Ministerului Educaţiei, Cercetării şi Tineretului prin Inspectoratul Şcolar al Judeţului Timiş, imobilele în care îşi desfăşoară activitatea unităţile de învăţământ amintite în prezentul referat, pe perioada realizării lucrărilor de reabilitare până la recepţia finală.

